mk ru mk os ru ru mk ru ru bg hbs_cyr hbs_cyr ru mk mk mk mk mk mk en mk mk mk mk en ru mk os ru ru mk ru mk mk mk mk mk ru mk mk mk mk mk bg hbs_cyr hbs_cyr ru bg mk mk mk mk mk mk mk mk mk mk ru mk en fr mk mk mk mk mk mk mk mk ru mk mk mk mk mk mk ru mk mk mk mk mk bg es es en en en en en en mk ru mk ru mk ru mk ru en hbs_cyr mk ru mk
Д-р Афродита Стомнароска-Јованоски: Не плашете се од хормонска супституциска терапија во менопаузата! - zoom.mk
Добредојдовте! влезете во вашиот профил
Forgot your password? Get help
А лозинка ќе ви биде испратено до вас.
Дали очите можат да ја променат бојата во текот на животот?
Презентирани монети со портретот на кралот Чарлс III
Секогаш се елегантни и сакаат убави и отмени работи: Ова се 6-те најсофистицирани хороскопски знаци
Се емитуваше за прв и последен пат во 1969 година: Што крие документарниот филм што Елизабета Втора го забрани по неговата премиера
Возилото на Џејмс Бонд продадено за речиси три милиони фунти
ВИДЕО: Чудно суштество снимено на морското дно
На мобилен се разговара четири часа месечно
Научниците пронашле мoжни траги од вода на Марс
ДАРТ успешно се судри со астероид
Летало на НАСА денеска ќе удри во астероид за да ја заштити Земјата
Регистрирани 81 нови случаи на ковид-19, 20 се реинфекции
Aко ноќе ви трнат прстите побарајте помош од доктор што поскоро
Нови 105 случаи на ковид-19 од 735 тестови, 22 се реинфекции
Вкупно тројца починати и 96 нови случаи на ковид-19
„Еко – свест“ и мрежата CEE Bankwatch со студии за поголема свесност околу зачувување на животната средина
ПСЖ со нов договор сака да го убеди Меси да не се враќа во Барселона
МЗТ Скопје по петти пат го освои пехарот во Суперкупот
Поранешен македонски репрезентативец: Го осудувам свирењето на бугарската химна, ова во Разград не се случуваше
МНР ги осуди навредите на македонските навивачи кон фудбалерите на Бугарија
Македонија вечерва против Бугарија, двајцата селектори со порака: Да ја оставиме политиката на страна
Д-р Афродита Стомнароска-Јованоски: Не плашете се од хормонска супституциска терапија во менопаузата!
March 19, 2021 во 10:07
Денес, терапевтската ефикасност на хормонското лекување на патолошкиот климактериум не подлежи на никаков сомнеж. Принципот е едноставен – ја заменува функцијата на овариумите.
Климактериумот е природен преоден период во животот на секоја жена, кој ја поврзува репродуктивната возраст со неизбежната старост. Од клиничка гледна точка климактеричниот период започува во интервал од 40 до 60-годишна возраст, кој е индивидуален за секоја жена и најсилните појави се меѓу 45-55-годишна возраст.
Климактеричниот период протекува во три фази:
1. Предменопауза – фаза низ која започнува постепено намалување на оваријалната функција и продолжува неколку години, а проблемите се сврзани главно со нарушувања во менструалниот циклус, односно со функционални генитални крвавења кои се должат на неправилна оваријална функција. Консултацијата со гинеколог е неизбежна, затоа што најчесто прекинувањето на крвавењето и точното дијагностицирање се извршува со киретажа, а по добивање на резултатот се спроведува профилактично хормонално лекување.
2. Менопауза е фазата од последното менструално крвавење, после кое во интервал од една година има отсуство на менструален циклус. Причината е исцрпување на ендокрината функција на овариумите, а со тоа се бележи и крајот на можноста за забременување. Оваа фаза се дијагностицира ретроспективно.
3. Постменопаузата е последната фаза во која настапува целосно гаснење на оваријалната функција и продолжува неколку години.
Настапувањето и текот на климактериумот е сврзно со наследни особини, ризични фактори – како, на пример, пушењето и интервенциите од страна на човекот – посткастрационен синдром.
Мал дел од пациентките навлегуваат во климактериум пред 40-годишна возраст, биолошка појава која се нарекува предвремен климактериум.
Доктор Афродита Стомнароска-Јованоски, акушер-гинеколог
Симптомите на климактериумот се појава на естрогенскиот дефицит. Како краткорочни се гениталните крвавења, невро-вегетативни (топли бранови, потење, главоболка, несоница) и невро-психични симптоми (депресија, нервоза, потешка концентрација). Како подолгорочни појави се промените во уро-гениталниот систем кои се изразуваат во атрофични промени со различна клиничка слика (атрофичен вагинит, отсуство на лубрикација, вулварен дискомфорт и чешање, честа микција, дизурија, цистити, стрес инконтиненција). Тука се и атрофичните кожни промени – секоја година постменопаузалната жена губи 2 отсто од колагенот поради недостаток на естроген. И, не на последно место, а како најсуштински појави на климактериумот, се остеопорозата со зголемен ризик од фрактури (најчесто на ‘рбетот и надколеничната коска) и атеросклеротичните промени со зголемен ризик од кардиоваскуларни заболувања.
Денес, терапевтската ефикасност на хормонското лекување на патолошкиот климактериум не подлежи на никаков сомнеж. Принципот е едноставен – ја заменува функцијата на овариумите. Дозите се потврдени со современи фармаколошки методи. Постојат неколку можности за употреба на хормоните -преку таблетки, пластири, гелови, импланти. Секој метод има предности и недостатоци. Контраиндикациите за хормонска супституциска терапија (ХСТ) треба да се знаат точно и тоа се: недефинирано генитално крвавење, тешки хепатални заболувања, акутни тромбемболични состојби и венски тромбози, како и хормонално-зависни тумори, на пример, на дојка или на ендометриум.
Позитивниот ефект на хормоналната супституција е многустран: го регулира менструалниот циклус и протектира од тешки крвавења, ги ликвидира невро-вегетативните и невро-психичните појави, изчезнуваат атрофичните промени во уро-гениталниот систем, се забавува стареењето на кожата. Најценет ефект е врз профилактика на остеопорозата и тешките фрактури, при што за една година коскената густина може да се зголеми со повеќе од 2-3 отсто. Навременото започнување на терапијата доведува до подобрување на липидниот метаболизам, а со тоа и профилактиката на кардиоваскуларните болести.
Со други зборови, хормоналната профилактика доведува до зачувување на здравјето и значително подобрување на квалитетот на животот. Во повеќето случаи предностите на ХСТ доминираат над евентуалните ризици во тоа време, и досегашните студии го поткрепуваат поволниот однос корист/ризик од ХСТ кај жени со природна или јатрогена предвремена менопауза. Дозата и режимот на ХСТ треба да се индивидуализирани, а најефективната доза зависи од возраста. Тоа треба да се реши пред започнување со терапијата, и да се преоценува секоја година, за да се задржи принципот за препишување на најниската ефективна доза. Решението за времетраењето на лекувањето треба да е индивидуално, но се препорачува прекратување после 2-3 години, а при рецидиви на симптомите може да се продолжи.
За жал, не мал број од жените неоправдано се плашат од ХСТ поради недоволна информација, а други имаат контраиндикации и не можат да ги користат. Затоа, разумна алтернатива се нехормонските средства, повеќето добиени од фитоестрогени, со естроген – слично дејство од растително потекло, кои ги подобруваат невро-вегетативните симптоми, но ги немаат другите системски профилактички ефекти како што ги имаат хормонските препарати.
Во заклучок хормонално-субституирачкото лекување има место во терапевтското поведение кај жените во менопауза и ќе продолжи да се усовршува.
Доктор Афродита Стомнароска-Јованоски, акушер-гинеколог
ПОВРЗАНИ НАПИСИПОВЕЌЕ ОД АВТОРОТ
Дали очите можат да ја променат бојата во текот на животот?
Презентирани монети со портретот на кралот Чарлс III
Секогаш се елегантни и сакаат убави и отмени работи: Ова се 6-те најсофистицирани хороскопски знаци
Следине и на Facebook
Error, no Advert ID set! Check your syntax!
© zoom.mk - Сите права се задржани